**Ministru kabineta noteikumu projekta**

 **„Grozījumi Ministru kabineta 2008. gada 29. janvāra noteikumos Nr. 49**

 **„Noteikumi par kuģu drošību"”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  | Mērķis, risinājums un projekta spēkā stāšanās laiks (500 zīmes bez atstarpēm) |  Projekts šo jomu neskar |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Jūrlietu pārvaldes un jūras drošības likuma (turpmāk - JPJDL) 11. panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kuģu, kuri neveic starptautiskus reisus, un kuri veic starptautiskus reisus, bet kuru bruto tilpība ir mazāka par 500, kā arī pasažieru kuģu, kuri neveic starptautiskus reisus un nav iesaistīti vietējos reisos, drošības prasības nosaka Ministru kabineta 2008. gada 29. janvāra noteikumi Nr. 49 „Noteikumi par kuģu drošību” (turpmāk – Noteikumi). Ministru kabineta noteikumu projekts „Grozījumi Ministru kabineta 2008. gada 29. janvāra noteikumos Nr. 49 „Noteikumi par kuģu drošību” (turpmāk – Projekts) izstrādāts atbilstoši JPJDL 11. panta ceturtajā daļā ietvertajam deleģējumam. Projekta mērķis ir precizēt Noteikumus atbilstoši starptautiskajos un nacionālajos normatīvajos aktos veiktajām izmaiņām, novērst praksē konstatētās tiesiskā regulējuma nepilnības, kā arī redakcionāli precizēt atsevišķas Noteikumu normas. Projekts precizē Noteikumu tvērumu, izsakot jaunā redakcijā Noteikumu 1. un 2. punktu, un Noteikumos ietvertās atsauces uz normatīvajiem aktiem par pasažieru kuģu drošību un normatīvajiem aktiem par kuģu aprīkojuma noteikumiem (1., 17. 26. un 28. punkts) atbilstoši spēkā esošajiem attiecīgo normatīvo aktu nosaukumiem. Redakcionāli precizējumi veikti Noteikumu 3.5., 3.14. apakšpunktā, 6. punktā un 26. punkta apakšpunktos (Projekta 2., 3., 4. un 7. punkts). Ar grozījumu Noteikumu 12. punktā administratīvā sloga mazināšanas nolūkos tiek noteikts, ka kuģa būves, pārbūves, remonta un modernizācijas darbus var veikt arī komersants, kuram ir izsniegta atbilstības apliecība (sertifikāts) saskaņā ar normatīvajiem aktiem par kuģu aprīkojuma noteikumiem (Projekta 6. punkts). Tiek precizēts Noteikumu 31. punkts, nosakot, ka par starpapskates dokā neveikšanu noteiktajā termiņā kuģim izsniegtās apliecības zaudē spēku (Projekta 8. punkts). Noteikumi tiek papildināti ar jaunu 212.¹ un 229.¹ punktu, un jaunu 7.6. apakšnodaļu (Projekta 10., 11. un 12. punkts), atbilstoši pastāvošajai kārtībai praksē un normatīvo aktu par bīstamo iekārtu tehnisko uzraudzību prasībām. Redakcionāli tiek precizēts Noteikumu 289.5. un 333.6. apakšpunkts (Projekta 14. un 16. punkts). Tiek papildināts Noteikumu 319. un 544. punkts, nodrošinot to, ka kuģa konstruktīvā ugunsdrošība un uz tā esošais glābšanas aprīkojums patstāvīgi tiek uzturēts atbilstoši kuģa drošības prasībām (Projekta 15. un 17. punkts). Ar grozījumiem Noteikumu 552. punktā (Projekta 18. punkts) tiek atvieglotas prasības attiecībā uz kuģu uz kuriem ir mazāk par 12 cilvēkiem glābšanas aprīkojumu, paredzot, ka šādu kuģi jau no 9 metru garuma (līdzšinējo 12 metru vietā) var aprīkot tikai ar vienu kolektīvo glābšanas līdzekli. Projekta 19. punktā ar grozījumiem Noteikumu 553. punktā tiek atvieglotas prasības kuģu īpašniekiem attiecībā uz kuģu aprīkošanu ar glābšanas plostu, nosakot, ka uz kuģa ar garumu mazāku par deviņiem metriem, glābšanas plosta vietā var izmantot sertificētu siltumaizsardzības līdzekli katram cilvēkam (pašreiz šis atvieglojums noteikts kuģiem, kuru garums mazāks par septiņiem metriem). Noteikumu 557. punkts tiek papildināts ar nosacījumu, ka punktā minētais atvieglojums attiecas tikai uz tiem iekšējo ūdeņu pasažieru kuģiem, kuri tiek ekspluatēti laika periodā no 15. aprīļa līdz 01. oktobrim (Projekta 20. punkts). Tiek precizēts Noteikumu 558. punkts (Projekta 21. punkts), nosakot vienādas prasības attiecībā uz glābšanas līdzekļiem visiem esošiem pasažieru kuģiem, kuri kuģo jūrā – arī tiem, kuri kuģo jūrā, bet uz kuriem neattiecas Ministru kabineta 2011. gada 14. jūnija noteikumi Nr.451 “Noteikumi par drošības prasībām vietējos reisos iesaistītiem pasažieru kuģiem”, t.i., kuģiem, kuri ir īsāki par 24 metriem. Ar grozījumiem Noteikumu 564. punktā (Projekta 22. punkts) prasības attiecībā uz glābšanas riņķu skaitu tiks attiecinātas tikai uz pasažieru kuģiem, kuru garums lielāks par 30 m, nevis uz visiem pasažieru kuģiem ar garumu līdz 60 metriem, kā tas ir noteikts pašreiz.Tā kā Noteikumu tvērumā neietilpst kuģi, uz kuriem attiecas 1974. gada Starptautiskās konvencijas par cilvēka dzīvības aizsardzību uz jūras (SOLAS konvencija) prasības, tad Projekta 24. punkts paredz jaunā redakcijā izteikt Noteikumu 10.4. apakšnodaļu “Glābšanas vestes”, nosakot, ka tikai tie kuģi, kuri kuģo jūrā, tiek aprīkoti ar glābšanas vestēm, kas atbilst SOLAS konvencijas prasībām (pašreiz šī prasība attiecas uz visiem komercdarbībai paredzētiem kuģiem). Drošības prasības glābšanas vestēm uz kuģiem iekšējos ūdeņos nodrošina atbilstoši EiropasSavienības tiesību aktiem par individuālajiem aizsardzības līdzekļiem.Atbilstoši pastāvošajai praksei tiek precizēts Noteikumu 580. punkts (Projekta 27. punkts). Projekts paredz precizēt Noteikumu 13.3. apakšnodaļas “Piesārņojuma ar notekūdeņiem novēršana” nosacījumus, jo ir konstatēts, ka vairākus apakšnodaļas punktus ir nepieciešams precizēt, lai nodrošinātu noteikumu praktisku piemērošanu un atbilstību piemērojamā standarta (LVS EN ISO 8099-1:2018 “Mazizmēra kuģi. Atkritumu sistēmas. 1.daļa: Notekūdeņu savākšana (ISO 8099-1:2018))”, kā arī MARPOL konvencijas IV pielikuma “Noteikumi piesārņojuma ar notekūdeņiem novēršanai no kuģiem” terminu vienotam lietojumam (Projekta 31.-33., 35. un 36. punkts). Noteikumi papildināti ar jaunu punktu 747.1 (Projekta 34. punkts) par notekūdeņu uzkrāšanas tvertnes uzstādīšanu kuģiem, uz kuriem tehnisku un praktisku iemeslu dēļ šādas tvertnes uzstādīšana ir apgrūtināta vai neiespējama, pie nosacījuma, ja šādu kuģu reisa ilgums nepārsniedz vienu stundu. Noteikumu spēkā esošā redakcija apgrūtina noteikumu piemērošanu uz šāda tipa kuģiem. Turpmāk lēmumu par tvertnes uzstādīšanu pieņems VAS “Latvijas Jūras administrācija” (turpmāk – Jūras administrācija) Kuģošanas drošības inspekcija. Ar grozījumiem Noteikumu 748.2. apakšpunktā (Projekta 37. punkts) un Noteikumu papildināšanu ar 749.1 punktu (projekta 39. punkts) Noteikumu 748.2. apakšpunktā izmantotā tiešā atsauce uz standartu tiek aizstāta ar netiešo atsauci uz piemērojamo standartu, ko Satiksmes ministrija, pamatojoties uz Jūras administrācijas sniegto informāciju, ieteiks Latvijas nacionālajai standartizācijas institūcijai publicēšanai savā tīmekļvietnē Noteikumu prasību izpildes piemērošanai (Projekta 5. punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar Jūras administrāciju. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Latvijas Kuģu reģistrā reģistrētiem un komercdarbībai paredzētiem kuģiem, kuri neveic starptautiskus reisus, un kuri veic starptautiskus reisus, bet kuru bruto tilpība ir mazāka par 500 (reģistrēti 349 kuģi, no kuriem 59 kuģi ar BT virs 500 un 290 kuģi ar BT mazāku par 500).Projektā ietvertais regulējums par pasažieru kuģiem attiecas uz 12 pasažieru un 16 izbraukuma kuģiem.  |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais tiesiskais regulējums nepalielina administratīvo slogu.Projekts paredz atvieglotus nosacījumus komersantiem, nosakot, ka kuģa būves, pārbūves, remonta un modernizācijas darbus var veikt arī komersants, kuram ir izsniegta atbilstības apliecība (sertifikāts) saskaņā ar normatīvajiem aktiem par kuģu aprīkojuma noteikumiem.  |
| 3.  | Administratīvo izmaksu monetārs novērtējums | Projekts šo jomu neskar |
| 4.  | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 9. marta Regula 2016/425 par individuālajiem aizsardzības līdzekļiem un ar ko atceļ Padomes Direktīvu 89/686/EEK |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
|  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016. gada 9. marta Regula 2016/425 par individuālajiem aizsardzības līdzekļiem un ar ko atceļ Padomes Direktīvu 89/686/EEK  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| II pielikuma 3.4.1. apakšpunkts  | 568. 1., 568.1.1. un 568.1.2. apakšpunkts | Regulas normas ieviestas pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē  | 2018. gada 10. jūlijā projekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (http:://www.sam.gov.lv/satmin/content/?cat=553) Tādējādi savus priekšlikumus par Projektu varēja izteikt ikviena ieinteresētā persona. |
| 3. | Sabiedrības līdzdalības rezultāti  | Iebildumi/priekšlikumi par projektu netika saņemti. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Satiksmes ministrija sadarbībā ar Jūras administrāciju. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes iestāžu funkcijas un uzdevumus, neietekmē pieejamos cilvēkresursus.Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Satiksmes ministrs Uldis Augulis

 Vīza: valsts sekretārs Kaspars Ozoliņš

Putāne 67062108

vija.putane@lja.lv